**POSITIVUS BAZAAR POSITIVUS FESTIVĀLĀ 2025. GADA 8.-9. AUGUSTS**

Cits formāts, jauna estētika, pārdomāts dizains - ar iespaidīgu vērienu aug un mainās ne vien Positivus festivāls, bet arī apmeklētāju iecienītais festivāla tirdziņš! No smukumlietu tirdziņa Salacgrīvā līdz jauna līmeņa **Positivus Bazaar** galvaspilsētas sirdī, kas neatstās vienlīdzīgus festivāla apmeklētājus!

Positivus Bazaar atrašanās vieta pārdomāti izvēlēta starp divām lielākajām festivāla skatuvēm, nodrošinot regulāru festivāla apmeklētāju plūsmu. Tāpat kā jau 2024. gadā par tā dalībniekiem parūpēsimies, nodrošinot tirdzniecības vietu izbūvi un aicinot tirgotājus nelauzīt galvu par telšu uzbūvi. No festivāla puses nodrošinātās tirdzniecības vietas būs izmērā 4x2m, tās tiks būvētas, izmantojot celtniecības stalažas, kā arī tām būs lietainiem apstākļiem piemēroti jumti. Tirdzniecības vietām nebūs sānu sienu – tās var atstāt vaļā, veidojot ar kaimiņos esošajiem uzņēmumiem galerijas veida iepirkšanās aleju vai arī norobežoties un iekārtot savu privāto 4x2 m telpu kā vien sirds kāro, veidojot savu mazo pasaulīti festivāla teritorijā. Katrai no tirdzniecības vietām tiks nodrošināta elektrība, kā arī katrai 4x2m vietai tiks piešķirtas 3 festivāla dalībnieku aproces.

Dažām vietām būs iespēja paplašināt savu tirdzniecības vietas platību uzbūvētās tirdzniecības vietas aizmugurē. Rotu un citu aksesuāru tirgotājiem īpaši piemērota būs iespēja dalīt uzbūvēto 4x2m tirdzniecības vietu uz pusēm.

Plānotais tirdzniecības laiks:

· piektdien, 8. augustā, no festivāla atvēršanas plkst. 15.00 līdz 9. augusta naktij, plkst. 2.00 (vai 1 stundu līdz teritorijas slēgšanai apmeklētājiem);

· sestdien, 9. augustā, no festivāla atvēršanas plkst. 12.00 līdz 10. augusta naktij plkst. 2.00 (vai 1 stundu līdz teritorijas slēgšanai apmeklētājiem).

Tirdzniecības laiki līdz festivālam var tikt mainīti.

**Pieteikšanās norise:**

· Pieteikumi tiek pieņemti līdz 30.06.2025.

· Dalībnieku atlase un izziņošana līdz 10.07.2025.

· Līgumu slēgšana un rēķinu par dalības maksu apmaksāšana līdz 20.07.2025.

**Dalībnieki**

· Pieteikties var ikviens mākslinieks, dizainers un uzņēmējs, kurš pats rada oriģinālus apģērbus, apavus, aksesuārus, u.c. dizaina preces.

**Pieteikšanās noteikumi**

· Pieteikuma iesniegšanai nepieciešams aizpildīt anketu, atbildot uz visiem tajā norādītajiem jautājumiem. Anketa ir jāaizpilda pilnībā, norādot visu prasīto informāciju.

· Konkursā piedalās tikai tie pieteikumi, kas ir aizpildīti un iesniegti līdz noteiktajam laikam 30.06.2025.

· Iesniedzot pieteikumu, dalībnieki apliecina, ka izvēles gadījumā tie piekrīt un pilnībā apņemas izpildīt visus dalības noteikumus.

**Atlases kritēriji**

· Dalībniekam ir jābūt dizaina preces ražotājam, proti, dalībnieks ir dizaina preces idejas autors un tās realizētājs.

· Izvērtējot pieteikumus, organizators ņems vērā dizaina preču oriģinalitāti, piemērotību festivāla videi un noskaņai.

· Tiks novērtēta dalība iepriekšējos festivālos.

**Dalības noteikumi**

· Positivus Bazaar tiks iekārtots festivāla teritorijā Lucavsalā. Katram dalībniekam tiks iezīmēta vieta, balsoties uz pieteikumā norādīto apjomu.

· Dalībnieku līdzdalības izmaksas:

· Vienas vietas standarta izmērs ir 4x2 m. Katrs dalībnieks var noteikt nepieciešamo vietu skaitu:

o vienas vietas (4x2m) izmaksa – 350.00 EUR + PVN (ieskaitot 3 dalībnieku aproces un elektrību);

o divas vietas (8x2m) izmaksa – 700.00 EUR + PVN (ieskaitot 6 dalībnieku aproces un elektrību);

o ½ vietas (2x2m) izmaksa – 200.00 EUR + PVN (ieskaitot 2 dalībnieku aproces un elektrību).

· Ja nepieciešamo aproču skaits pārsniedz tirdzniecības cenā iekļauto dalībnieku aproču skaitu, ir iespējams iegādāties papildus dalībnieku aproces par cenu, kas vienāda ar tirdzniecībā pieejamo festivāla apmeklētāju biļetes cenu, tai pievienojot pievienotās vērtības nodokli.

· Dalībnieki apņemas ievērot festivāla darbības laikus – piektdien, 8. augustā, no festivāla atvēršanas plkst. 15.00 līdz 9. augusta naktij, plkst. 2.00 (vai 1 stundu līdz teritorijas slēgšanai apmeklētājiem), sestdien, 9. augustā, no festivāla atvēršanas plkst. 12.00 līdz 10. augusta naktij plkst. 2.00 (vai 1 stundu līdz teritorijas slēgšanai apmeklētājiem).

· Festivāla organizatoriem ir tiesības anulēt dalībnieka darbību, ja tā neatbilst pieteikumā sniegtajam aprakstam, pārkāpj konkursa un/vai festivāla noteikumus, vai arī dalībnieks nepakļaujas festivāla organizatoru norādījumiem.

· Dalībnieks apņemas neizvietot trešo personu uzņēmumu atpazīšanas zīmes (logotipus) savā tirdzniecības vietā. Ja tas nepieciešams tirdzniecības organizēšanai, dalībniekam ir pienākums to iepriekš saskaņot ar festivāla organizatoru.

· Dalībnieks nedrīkst izmantot festivāla logo vai nosaukumu.

· Ja plānots aktivitātes atspoguļot foto/video formātā, izmantojot profesionālo tehniku, tas jāsaskaņo ar festivāla organizatoriem. Bez organizatoru izsniegtas atļaujas festivāla teritorijā aizliegts ienest profesionālo foto un video tehniku.

· Par mantu un dalībnieku drošību atbild paši tirgotāji.

· Dalībniekiem festivāla teritorijā ir jāievēro organizatoru noteiktie ierašanās un darbības laiki.

Kontaktinformācija jautājumiem: registracija@positivusfestival.com.

**Pieteikuma anketa**

|  |
| --- |
| ***1. Ziņas par uzņēmumu*** |

|  |  |
| --- | --- |
| *Uzņēmuma nosaukums* |  |
| *Zīmola nosaukums* |  |
| *Reģistrācijas numurs vai personas kods* |   |
| *Juridiskā adrese* |   |
| *Korespondences adrese* |   |
| *Līguma slēdzēja pārstāvja vārds, uzvārds* |   | *Pārstāvja amats* |  |
| *Bankas rekvizīti*  |   |
| *Kontaktpersona, e-pasts, telefons* |   |

|  |  |  |
| --- | --- | --- |
| *Izvēlētās vietas lielums (letes garums x dziļums metros) – lūdzu izvēlēties Jums nepieciešamo vietas lielumu* | *Dalībnieku skaits*  | *Lūdzu atzīmēt, ja nepieciešams paplašināt savu tirdzniecības vietu tās aizmugurē*  |
| *4 x 2m – 350 EUR + PVN* | *3* |  |
| *8 x 2m – 700 EUR + PVN* | *6* |  |
| *2 x 2m – 200 EUR + PVN* | *2* |  |

|  |
| --- |
| ***2. Ziņas par zīmolu*** |
| Zīmola apraksts | Piemēram – ideja, galvenie produkti, tirgi |
| Mājas lapa |   |
| Sociālie profili |   |

|  |
| --- |
| ***3. Ziņas par Positivus Bazaar pārdodamajām precēm*** |
| Pārdošanai plānoto preču apraksts | Lūdzu, īsi aprakstiet, kādas preces plānojat tirgot, vai būs kas īpaši festivālam radīts. Nosauciet arī aptuvenās cenas (tās var tikt mainītas un kalpos tikai informatīvos nolūkos). |
| Ar ko šīs preces ir unikālas un oriģinālas | Lūdzu, īsi aprakstiet, ar ko šīs lietas atšķiras no līdzīgajām lietām jūsu pārstāvētajā kategorijā. Šī informācija tiks izmantot, veidojot aprakstu festivāla oficiālajiem informācijas kanāliem ar mērķi informēt festivāla apmeklētājus.  |
| Īss idejas un preču tapšanas procesa apraksts | Lūdzu, īsi aprakstiet savas preces rašanās ideju un ieskicējiet tās/to tapšanu.  |

**Lūdzu, pievienojiet līdz piecām sava zīmola preču fotogrāfijām, kuras plānots tirgot Positivus festivālā. Tostarp lūgums pievienot attēlu festivāla aplikācijai izmērā 700x700 px.**

Positivus festivāla organizators apņemas neizpaust šajā anketā minēto informāciju trešajām personām bez iepriekšēja saskaņojuma ar anketas iesniedzēju. Dalībnieka izvēles gadījumā, ar viņu saskaņojot, organizators var izmantot sniegto informāciju Positivus Bazaar popularizēšanai.